**บทที่ 1**

**บทนำ**

**ความเป็นมา**

จุดมุ่งหมายที่สำคัญของการปฏิรูปการศึกษา คือการสร้างบุคคลแห่งการเรียนรู้ และสังคมแห่งการเรียนรู้ โดยมุ่งหวังให้ผู้เรียนมีความสามารถและคุณลักษณะพื้นฐานที่สำคัญ คือ การมีสุขภาพที่ดีทั้งด้านร่างกายและจิตใจ มีความสามารถในการคิด ใฝ่รู้ แสวงหาความรู้และพัฒนาตนอยู่เสมอ มีความรับผิดชอบ ซื่อสัตย์ มีจิตสำนึกที่ดี มีจิตอาสา ไม่เห็นแก่ตัว เสียสละ อดทน และมีความเป็นประชาธิปไตย จิตอาสาเป็นจิตสำนึกต่อสังคม เป็นคุณลักษณะที่พึงประสงค์ที่ต้องการให้เกิดขึ้นกับบุคคล โดยเฉพาะนักเรียน ซึ่งถือได้ว่าเป็นผู้มีความสำคัญที่ควรได้รับการปลูกฝังคุณลักษณะที่ดี เพื่อเติบโตเป็นบุคคลที่เป็นกำลังสำคัญในการพัฒนาประเทศต่อไป

กระทรวงศึกษาธิการได้กำหนดนโยบายการปฏิรูปการศึกษาในทศวรรษที่ 2 (พ.ศ. 2552 –2561) โดยมีวิสัยทัศน์ให้คนไทยได้เรียนรู้ตลอดชีวิตอย่างมีคุณภาพ ภายในปี 2561 จะต้องมีการปฏิรูปการศึกษาและการเรียนรู้อย่างเป็นระบบใน 3 ประเด็นหลัก คือ การพัฒนาคุณภาพ มาตรฐานการศึกษาและการเรียนรู้ของคนไทย เพิ่มโอกาสทางการศึกษาและการเรียนรู้ที่มีคุณภาพอย่างทั่วถึง ส่งเสริมการมีส่วนร่วมของทุกภาคส่วนในการบริหารและการจัดการศึกษา ทั้งนี้ได้กำหนดกรอบแนวทางในการปฏิรูปการศึกษาและการเรียนรู้อย่างเป็นระบบไว้ 4 ประการ คือ การพัฒนาคุณภาพคนไทยยุคใหม่ การพัฒนาคุณภาพครูยุคใหม่ การพัฒนาคุณภาพสถานศึกษา และแหล่งเรียนรู้ยุคใหม่ และการพัฒนาคุณภาพการบริหารจัดการใหม่ หลักสูตรแกนกลางการศึกษาขั้นพื้นฐาน 2551 และการปฏิรูปการศึกษาในทศวรรษที่สอง ให้ประสบผลสำเร็จตามจุดเน้นการพัฒนาผู้เรียน โดยได้กำหนดจุดเน้นด้านคุณลักษณะสำหรับผู้เรียนทุกระดับชั้น เป็นคุณลักษณะที่พึงประสงค์ซึ่งกำหนดไว้ในหลักสูตรแกนกลางการศึกษาขั้นพื้นฐาน พุทธศักราช 2551 (ระดับชั้นประถมศึกษาปีที่ 1 – มัธยมศึกษาปีที่ 6) ที่มุ่งเน้นให้ผู้เรียนทุกระดับชั้นมีความเป็นพลเมือง รักชาติ ศาสนา กษัตริย์ ซื่อสัตย์สุจริต มีวินัย ใฝ่เรียนรู้ อยู่อย่างพอเพียง มุ่งมั่นในการทำงาน รักความเป็นไทย และมีจิตสาธารณะ โดยสอดแทรกในกิจกรรมการเรียนการสอนทั้งในห้องเรียนและนอกห้องเรียน ตลอดจนกิจกรรมพัฒนาผู้เรียน

การจัดการศึกษาของโรงเรียนบ้านรามัน พบว่า ผู้เรียนบางส่วน มีปัญหาอันเกิดจากความอยากรู้ อยากเห็น อยากทดลอง ซึ่งเป็นต้นเหตุของปัญหาอื่น ๆ เช่น อยากทดลองบุหรี่ ทดลองขับรถแข่งกัน ธรรมชาติของผู้เรียนในวัยประถมศึกษา มีปัญหาตามเพื่อนหรือปัญหาติดกลุ่ม โดยเฉพาะช่วงวัยรุ่นเป็นช่วงที่ทำตามเพื่อนเป็นใหญ่จึงเกิดปัญหาอื่นตามมา การขาดการอบรมกล่อมเกลาขาดความใกล้ชิดสนิทสนมทั้งจากครอบครัว ทั้งจากสังคมแวดล้อม จากสังคม ด้านครอบครัว พ่อแม่ไม่มีเวลาให้ลูก ขาดความใกล้ชิดลูก ไม่เป็นตัวอย่างที่ดี ล้วนเป็นพื้นฐาน ทำให้เยาวชนสร้างปัญหาให้ตัวเองและสังคมเพราะเยาวชนเป็นวัยที่กำลังใฝ่หาแบบอย่างจากผู้ใหญ่และจากสังคม

โรงเรียนบ้านรามัน พิจารณาเห็นความสำคัญในการดูแลช่วยเหลือแก้ปัญหาดังกล่าว มีความความสนใจที่จะปลูกฝังคุณธรรม จริยธรรมในสถานศึกษา ซึ่งศึกษาพบว่า คุณธรรมจิตอาสาช่วยพัฒนาความเป็นมนุษย์ได้ เพราะจิตอาสา สร้าง “ สำนึกความเป็นเจ้าภาพ ” การอาสาต้องทำด้วยใจ พออาสาแล้วอาสาจะทำอะไรก็ตาม ผู้อาสาก็จะรับผิดชอบและภูมิใจในการทำสิ่งนั้นให้ประสบความสำเร็จ จิตอาสา เป็นจิตใจที่พร้อมจะสละเวลา แรงกายและสติปัญญา เพื่อสาธารณประโยชน์ โดยไม่หวังผลตอบแทนในการทำงาน เป็นการอุทิศเพื่อส่วนรวม จึงเป็นคุณลักษณะที่พึงประสงค์ที่ต้องการให้เกิดขึ้นกับบุคคล โดยเฉพาะนักเรียนเยาวชนที่จะเป็นอนาคตของชาติ

ด้วยเหตุผลและความสำคัญดังกล่าว โรงเรียนบ้านรามันจึงได้จัดให้มีการพัฒนานักเรียนด้านจิตอาสาด้วยกระบวนการประชาธิปไตย เพื่อปลูกฝังให้นักเรียนเป็นบุคคลที่มีจิตอาสา โดยใช้กระบวนการของประชาธิปไตย คือ คารวะธรรม สามัคคีธรรม ปัญญาธรรม ซึ่งจะทำให้นักเรียนเป็นบุคคลที่มีคุณลักษณะอันพึงประสงค์ สามารถอยู่ร่วมในสังคมได้อย่างมีความสุข

**วัตถุประสงค์**

เพื่อสังเคราะห์ สรุปรายงานผลการดำเนินงานโครงการพัฒนานักเรียนโรงเรียนบ้านรามันด้านจิตอาสาด้วยกระบวนการประชาธิปไตย

**ขอบเขต**

การสังเคราะห์ผลการดำเนินงานพัฒนานักเรียนโรงเรียนบ้านรามันด้านจิตอาสาด้วยกระบวนการประชาธิปไตย มีดังนี้

**ขอบเขตด้านประชากร**

๑.นักเรียนโรงเรียนบ้านรามันในชั้นประถมศึกษาปีที่ ๕ และชั้นประถมศึกษาปีที่ ๖ จำนวน ๑๘๕ คน

๒.ผู้บริหาร ครู และบุคลากรทางการศึกษาโรงเรียนบ้านรามัน จำนวน ๓๗ คน

**ขอบเขตด้านเนื้อหา**

๑.การส่งเสริมนักเรียนและประชาธิปไตยในโรงเรียน

๒.การมีส่วนร่วมของนักเรียนในการสนับสนุนกิจกรรมของโรงเรียน และชุมชน

**ขอบเขตด้านเวลา**

ระหว่างวันที่ ๑ มิถุนายน พ.ศ.๒๕๕๙ ถึง ๓๑ สิงหาคม พ.ศ.๒๕๕๙

**ผลที่คาดว่าจะได้รับ**

๑.นักเรียนรู้ เข้าใจบทบาทหน้าที่ และมีส่วนร่วมปฏิบัติจริงด้านจิตอาสาด้วยกระบวนการประชาธิปไตย กิจกรรมวิถีประชาธิปไตยในโรงเรียน

๒.ผู้บริหาร ครูและบุคลากรทางการศึกษา นักเรียนและชุมชน มีความพึงพอใจในการดำเนินงานโครงการพัฒนานักเรียนโรงเรียนบ้านรามันด้านจิตอาสาด้วยกระบวนการประชาธิปไตย

**บทที่ 2**

**เอกสารที่เกี่ยวข้อง**

รายงานผลการดำเนินงานโครงการพัฒนานักเรียนโรงเรียนบ้านรามันด้านจิตอาสาด้วยกระบวนการประชาธิปไตย มีเอกสารที่เกี่ยวข้องดังนี้

**ความหมาย หลักการและกระบวนการประชาธิปไตย**

**ประชาธิปไตย** หมายถึง ระบอบการปกครองประเทศระบอบหนึ่ง ซึ่งเป็นการปกครองของประชาชน โดยประชาชน และเพื่อประชาชน คำว่า “ประชาชน” ในที่นี้มิได้หมายความแต่เฉพาะบุคคลกลุ่มใดกลุ่มหนึ่ง เช่น คนร่ำรวย คนยากจน เจ้าของที่ดิน คนงาน หรือชาวนา เท่านั้น แต่หมายถึง ปวงชนทั้งชาติ ไม่ว่าจะเป็นคนยากดีมีจนอย่างไร หรือประกอบอาชีพใดก็ตาม ปวงชนเหล่านี้ย่อมมีสิทธิ หน้าที่ และความรับผิดชอบ ในการปกครองประเทศร่วมกันและอย่างเสมอภาคกัน

ในระบอบประชาธิปไตย ถือความเห็นของปวงชนฝ่ายข้างมากเป็นเกณฑ์ในการบริหารราชการแผ่นดิน แต่ในขณะเดียวกันสิทธิของปวงชนฝ่ายข้างน้อย ก็ย่อมได้รับความคุ้มครองโดยบทบัญญัติแห่งกฎหมาย ทั้งความเห็นฝ่ายข้างมากนั้น จะต้องเป็นความเห็นที่กอปรด้วยเหตุผล และเป็นธรรมด้วย

เมื่อพิจารณาในแง่ของศีลธรรมแล้ว จะเห็นได้ว่า ระบอบประชาธิปไตยมีหลักการที่มีรากฐานสืบเนื่องมาจากศีลธรรมอย่างแท้จริง กล่าวคือ ระบอบประชาธิปไตยเคารพในความเป็นธรรม (Justice) เหตุผล (reason) เมตตาธรรม (compassion) ความศรัทธาในมนุษยชาติ (faith in man) และความเคารพในเกียรติภูมิแห่งมนุษยชน (human dignity)

**หลักการของประชาธิปไตย**

หลักการของประชาธิปไตยที่สำคัญได้แก่

1.หลักอำนาจอธิปไตยเป็นของประชาชน หมายถึง ประชาชนเป็นเจ้าของอำนาจสูงสุดในการปกครองรัฐ

2.หลักความเสมอภาค หมายถึง ความเท่าเทียมกันในสังคมประชาธิปไตย ถือว่าทุกคนที่เกิดมาจะมีความเท่าเทียมกันในฐานะการเป็นประชากรของรัฐ ได้แก่ มีสิทธิเสรีภาพ มีหน้าที่เสมอภาคกัน ไม่มีการแบ่งชนชั้นหรือการเลือกปฏิบัติ ควรดำรงชีวิตอยู่ร่วมกันอย่างสันติ ไม่ข่มเหงรังแกคนที่อ่อนแอหรือยากจนกว่า

3.หลักนิติธรรม หมายถึง การใช้หลักกฎหมายเป็นกฎเกณฑ์การอยู่ร่วมกัน เพื่อความสงบสุขของสังคม

4.หลักเหตุผล หมายถึง การใช้เหตุผลที่ถูกต้องในการตัดสินหรือยุติปัญหาในสังคม

5.หลักการถือเสียงข้างมาก หมายถึง การลงมติโดยยอมรับเสียงส่วนใหญ่ในสังคมประชาธิปไตย ครอบครัวประชาธิปไตย จึงใช้หลักการถือเสียงข้างมากเพื่อลงมติในประเด็นต่าง ๆ ได้อย่างสันติวิธี

6.หลักประนีประนอม หมายถึง การลดความขัดแย้งโดยการผ่อนหนักผ่อนเบาให้กัน ร่วมมือกันเพื่อเห็นแก่ประโยชน์ของส่วนรวมเป็นสำคัญ

หลักการทางประชาธิปไตยจึงเป็นหลักการสำคัญที่นำมาใช้ในการดำเนินชีวิตในสังคม เพื่อก่อให้เกิดความสงบสุขในสังคมได้

**กระบวนการประชาธิปไตย/วิถีประชาธิปไตย**     การปฏิบัติตนตามกระบวนการประชาธิปไตยหรือวิถีประชาธิปไตย หมายถึง การปฏิบัติตนโดยยึดหลักประชาธิปไตยในการดำเนินชีวิต เช่น การร่วมกันทำประโยชน์เพื่อความผาสุกแก่ส่วนรวม เคารพซึ่งกันและกัน ช่วยกันทำงานและช่วยกันแก้ไขปัญหาต่าง ๆ เป็นต้น ซึ่งประกอบด้วยคุณธรรม ๓ ประการ คือ

**1. คารวธรรม** หมายถึง การมีความเคารพซึ่งกันและกัน การประพฤติตนเป็นผู้มีคารวธรรม ปฎิบัติได้ ดังนี้

     1) เคารพบุคคลที่เกี่ยวข้อง โดยเฉพาะบิดามารดาซึ่งเป็นผู้ให้กำเนิด เคารพญาติผู้ใหญ่ เช่น ปู่ ย่า ตา ยาย และผู้สูงอายุ เคารพครูอาจารย์ และเพื่อน ๆ โดยแสดงความเคารพและกล่าวคำทักทายด้วยคำสุภาพ  
     2) เคารพกฏระเบียบทางสังคม เช่น ยึดมั่นในขนบธรรมเนียมประเพณีอันดีงามของสังคม ปฏิบัติตามกฏหมายของประเทศ  
     3) เคารพสิทธิของผู้อื่น เช่น ไม่ทำร้ายผู้อื่นโดยเจตนา ไม่เอาทรัพย์ของผู้อื่นมาเป็นของตนโดยไม่ได้รับอนุญาต ไม่ทำให้ผู้อื่นเสื่อมเสียชื่อเสียง เป็นต้น  
     4) เคารพความคิดเห็นของผู้อื่น เช่น ควรฟังความคิดเห็นของผู้อื่นด้วยความตั้งใจและไตร่ตรองก่อนตัดสินใจว่าจะเชื่อหรือไม่เชื่อ และไม่ควรยึดถือความคิดเห็นของตนว่าถูกเสมอไป  
     5) เคารพและเทิดทูนสถาบันชาติ ศาสนา และพระมหากษัตริย์ ซึ่งถือเป็นสถาบันที่สำคัญสูงสุดของประเทศ

**2. สามัคคีธรรม** หมายถึง การร่วมมือช่วยเหลือซึ่งกันและกัน มีความเอื้อเฟื้อเผื่อแผ่ต่อกัน เพื่อให้เกิดประโยชน์ต่อส่วนรวม การประพฤติตนเป็นผู้มีสามัคคีธรรม ปฎิบัติได้ ดังนี้  
      1) ร่วมกันคิด ช่วยกันวางแผน และร่วมกันทำงานด้วยความเต็มใจ  
     2) ร่วมกันรับผิดชอบ ทำงานที่ได้รับมอบหมายให้สำเร็จ  
     3) ร่วมกันติดตาม ประเมินผลการดำเนินงานอย่างต่อเนื่อง  
     4) ร่วมกันปรับปรุง มีการแก้ไข พัฒนางานให้มีประสิทธิภาพ  
     5) ร่วมกันทำงาน โดยคำนึงถึงประโยชน์ของส่วนรวมเป็นหลัก

**๓. ปัญญาธรรม** หมายถึง การใช้สติปัญญาในการดำเนินชีวิต การประพฤติตนเป็นผู้มีปัญญาธรรม ปฏิบัติได้ ดังนี้  
     1) มีความคิดกว้างไกล โดยรับฟังข่าวสารและความคิดเห็นของผู้อื่น  
     2) ใช้เหตุผลในการแก้ไขปัญหาต่าง ๆ ไม่นำอารมณ์หรือความรู้สึกส่วนตัวมาใช้ตัดสินปัญหา  
     3) แสดงความคิดเห็น โดยปราศจากอคติ  
     4) รู้จักการคิด มีการวิเคราะห์ วิพากษ์ วิจารณ์อย่างมีเหตุผล  
     5) รู้จักโต้แย้งด้วยเหตุผล ถ้ามีการโต้แย้งในหมู่คณะให้ใช้เหตุผล และสติปัญญาเพื่อให้อีกฝ่ายหนึ่งยอมรับฟัง ไม่ใช้อารมณ์มาเป็นตัวตัดสินปัญหา

**ความหมายและความสำคัญของจิตอาสาและจิตสาธารณะ**

**จิตอาสา** คือ ความมีจิตใจที่เป็นผู้ให้ เช่น ให้สิ่งของ ให้เงิน ให้ความช่วยเหลือด้วยกำลังแรงกาย แรงสมอง ซึ่งเป็นการเสียสละ สิ่งที่ตนเองมี แม้กระทั่งเวลา เพื่อเผื่อแผ่ ให้กับส่วนรวม...อีกทั้งยังช่วยลด "อัตตา"หรือความเป็นตัวเป็นตนของตนเองลงได้บ้าง "อาสาสมัคร" เป็นงานที่เกิดจากผู้ที่มีจิตอาสา ซึ่งมีความหมายอย่างมาก กับสังคมส่วนรวม เป็นผู้ที่เอื้อเฟื้อ เสียสละเวลา แรงกายแรงใจ เพื่อช่วยเหลือผู้อื่นหรือสังคมให้เกิดประโยชน์และความสุขมากขึ้น

**จิตสาธารณะ** (public consciousness) คือ จิตของคนที่รู้จักความเสียสละ ความร่วมมือร่วมใจ ในการทำประโยชน์เพื่อส่วนรวม จะช่วยลดปัญหาที่เกิดขึ้นในสังคม ช่วยกันพัฒนาคุณภาพชีวิต เพื่อเป็นหลักการในการดำเนินชีวิต ช่วยแก้ปัญหาและสร้างสรรค์ให้เกิดประโยชน์สุขแก่สังคม เช่น การช่วยกันดูแลรักษาสิ่งแวดล้อม โดยการไม่ทิ้งขยะลงในแหล่งน้ำ การดูแลรักษาสาธารณสมบัติ เช่น โทรศัพท์สาธารณะ หลอดไฟฟ้าที่ให้ความสว่างตามถนนหนทาง แม้แต่การประหยัดน้ำ ประปา หรือไฟฟ้า ที่เป็นของส่วนรวม โดยใช้ให้เกิดประโยชน์อย่างคุ้มค่า ตลอดจนช่วยกันดูแลรักษา ให้ความช่วยเหลือผู้ตกทุกข์ได้ยาก หรือผู้ที่ร้องขอความช่วยเหลือเท่าที่จะทำได้ ตลอดจนร่วมมือกระทำเพื่อไม่ให้เกิดปัญหา หรือช่วยกันแก้ปัญหา แต่ต้องไม่ขัดต่อ

กฎหมาย เพื่อรักษาประโยชน์ส่วนรวม

ราชบัณฑิตยสถาน ได้ให้ความหมายของ จิตสำนึกทางสังคม หรือจิตสำนึกสาธารณะว่า คือ การตระหนักรู้และคำนึงถึงส่วนรวมร่วมกัน หรือการคำนึงถึงผู้อื่นที่ร่วมสัมพันธ์เป็นกลุ่มเดียวกัน สำนักงานคณะกรรมการวิจัยแห่งชาติ ได้ให้ความหมายว่า การรู้จักเอาใจใส่เป็นธุระและเข้าร่วมในเรื่องของส่วนรวมที่เป็นประโยชน์ต่อประเทศชาติ มี ความสำนึกและยึดมั่นในระบบคุณธรรม และจริยธรรมที่ดีงาม ละอายต่อสิ่งผิด เน้นความเรียบร้อย ประหยัดและมีความสมดุลระหว่างมนุษย์กับธรรมชาติ

จิตสาธารณะเพื่อส่วนรวม

จิตสำนึกเพื่อส่วนรวมนั้นสามารถกระทำได้ โดยมีแนวทางเป็น 2 ลักษณะ ดังนี้

1. โดยการกระทำตนเอง ต้องมีความรับผิดชอบต่อตนเอง เพื่อไม่ให้เกิดผลกระทบและเกิดความเสียหายต่อส่วนรวม

2. มีบทบาทต่อสังคมในการรักษาประโยชน์ของส่วนรวม เพื่อแก้ปัญหา สร้างสรรค์สังคม ซึ่งถือว่าเป็นความรับผิดชอบต่อตนเองและสังคมความสำคัญของจิตสาธารณะ

จิตสาธารณะเป็นความรับผิดชอบที่เกิดจากภายใน คือ ความรู้สึกนึกคิด จิตใต้สำนึกตลอดจนคุณธรรม จริยธรรม ซึ่งอยู่ในจิตใจ และส่งผลมาสู่การกระทำภายนอก

ปัญหาต่าง ๆ ที่เกิดขึ้น จะเห็นว่าเกิดจากการขาดจิตสำนึกของคนส่วนรวมในสังคมเป็นสำคัญ เช่น

1. ปัญหายาเสพติด ซึ่งเกิดจากความเห็นแก่ตัวของผู้ชาย ไม่นึกถึงปัญหาที่เกิดขึ้นต่อไปกับสังคม

2. ปัญหามลพิษต่าง ๆ ที่เกิดจากความไม่รับผิดชอบ ขาดจิตสำนึกเช่น

- การจอดรถยนต์โดยไม่ดับเครื่องยนต์ ทำให้เกิดควันพิษ โดยเฉพาะในเมืองใหญ่

- ทรัพยากรป่าไม้ถูกทำลาย

- ปัญหาเด็กถูกทอดทิ้ง

- การใช้ทางเท้าสาธารณะเพื่อประโยชน์ส่วนตัว โดยไม่คำนึงถึงส่วนรวม

- การทิ้งขยะลงแม่น้ำลำคลอง

- การฉีดสารเร่งเนื้อแดงในสัตว์เลี้ยง โดยเฉพาะสุกร ซึ่งมีผลต่อโรคภัยไข้เจ็บในมนุษย์ เช่น โรคมะเร็ง เป็นต้น

จิตสาธารณะจึงเป็นสิ่งสำคัญในสังคม เยาวชนต้องให้ความสำคัญและตระหนักในสิ่งนี้

ความรับผิดชอบต่อตนเอง

จิตสำนึกในความรับผิดชอบต่อตนเอง นับว่าเป็นพื้นฐานต่อความรับผิดชอบ ต่อสังคม ตัวอย่างความรับผิดชอบ ต่อตนเองดังนี้

1. ตั้งใจศึกษาเล่าเรียนหาความรู้

2. รู้จักการออกก าลังกายเพื่อสุขภาพให้แข็งแรงสมบรูณ์

3. มีความประหยัดรู้จักความพอดี

4. ประพฤติตัวให้เหมาะสม ละเว้นการกระทำที่ก่อให้เกิดความเสื่อมเสีย

5. ทำงานที่รับมอบหมายให้สำเร็จ

6. มีความรับผิดชอบ ตรงเวลา สามารถพึ่งพาตนเองได้

ความรับผิดชอบต่อสังคม

เป็นการช่วยเหลือสังคม ไม่ทำให้ผู้อื่นหรือสังคมเดือดร้อนได้รับความ เสียหายเช่น

1. มีความรับผิดชอบต่อครอบครัว เช่น เชื่อฟังพ่อแม่ ช่วยเหลืองานบ้าน ไม่ทำให้พ่อแม่เสียใจ

2. มีความรับผิดชอบต่อโรงเรียน ครูอาจารย์ เช่น ตั้งใจเล่าเรียน เชื่อฟังคำสั่งสอนของครู อาจารย์ปฏิบัติตามกฎระเบียบวินัยของโรงเรียน ช่วยรักษาทรัพย์สมบัติของโรงเรียน

3. มีความรับผิดชอบต่อบุคคลอื่นเช่นให้ความช่วยเหลือให้คำแนะนำไม่เอาเปรียบเคารพสิทธิซึ่งกันและกัน

4. มีความรับผิดชอบในฐานะพลเมือง เช่น ปฏิบัติตามกฎระเบียบของสังคม ปฏิบัติตามกฎหมาย รักษาสมบัติของส่วนรวม ให้ความร่วมมือต่อสังคมในฐานะพลเมืองดี ให้ความช่วยเหลือ

แนวทางการสร้างจิตสาธารณะ

การสร้างจิตสาธารณะ เป็นความรับผิดชอบในตนเอง แม้ว่าจะได้รับการอบรมสั่งสอนถ้าใจตนเองไม่ยอมรับ จิตสาธารณะก็ไม่เกิด ฉะนั้นคำว่า "ตนเป็นที่พึ่งแห่งตน" จึงมีความสำคัญส่วนหนึ่งในการสร้างจิตสาธารณะ ถ้าตนเองไม่เห็นความสำคัญแล้วคงไม่มีใครบังคับได้ นอกจากใจของตนเองแล้ว แนวทางที่สำคัญในการจิตสาธารณะยังมีอีกหลายประการ ถ้าปฏิบัติได้ก็จะเป็นประโยชน์ต่อตนเองและสังคม ดังนี้

1. สร้างวินัยในตนเอง ตระหนักถึงการมีส่วนร่วมในระบบประชาธิปไตย รู้ถึงขอบเขตของสิทธิ เสรีภาพ หน้าที่ ความรับผิดชอบ ต่อตนเองและสังคม

2. ให้ความสำคัญต่อสิ่งแวดล้อม ตระหนักเสมอว่าตนเอง คือส่วนหนึ่งของสังคมต้องมีความรับผิดชอบในการรักษาสิ่งแวดล้อม ซึ่งเป็นเรื่องของส่วนรวม ทั้งต่อประเทศชาติ และโลกใบนี้

3. ตระหนักถึงปัญหาและผลกระทบที่เกิดขึ้นกับสังคม ให้ถือว่าเป็นปัญหาของตนเองเช่นกันอย่างหลีกเลี่ยงไม่ได้ ต้องช่วยกันแก้ไข เช่น ช่วยกันดำเนินการให้โรงงานอุตสาหกรรมสร้างบ่อพักน้ำทิ้งก่อนปล่อยลงสู่แหล่งน้ำสาธารณะ

4. ยึดหลักธรรมในการดำเนินชีวิต เพราะหลักธรรมหรือคำสั่งสอนในทุกศาสนาที่นับถือสอนให้คนทำความดีทั้งสิ้น ถ้าปฏิบัติได้จะทำให้ตนเองมีความสุข นอกจากนี้ยังก่อให้เกิดประโยชน์ต่อสังคมด้วยทำให้เราสามารถอยู่ในสังคมได้อย่างมีความสุข

แนวทางการจัดการเรียนรู้เพื่อพัฒนาจิตอาสา

การจัดการเรียนรู้เพื่อพัฒนาจิตอาสา สามารถทำได้ทุกช่วงวัย โดยเฉพาะอย่างยิ่งในวัยเด็กที่เป็นวัยแห่งการเรียนรู้ ผู้สอนเป็นหัวใจสำคัญในการปลูกฝังคุณลักษณะจิตอาสาที่สารมารถพัฒนาพร้อมกัน สำหรับแนวทางการเรียนรู้ โดยนำองค์ความรู้เชิงทฤษฎีมาปรับประยุกต์ให้มีความเหมาะสมกับผู้เรียน เริ่มจากตัวผู้สอนที่จะต้องเป็นแบบอย่างที่ดี และค่อยๆขยายไปสู่การพัฒนาผู้เรียน โดยเฉพาะอย่างยิ่งต้องพัฒนาไปให้ถึงระบบความคิดของผู้เรียนมากกว่าการให้ทำกิจกรรมโดยปราศจากความคิด

อย่างไรก็ตาม ต้องถือเป็นหลักการว่า การพัฒนาจิตอาสาสามารถสอดแทรกได้ในทุกกิจกรรมการเรียนรู้ และการพัฒนาที่ยั่งยืนจะต้องเชื่อมโยงเข้าวิถีชีวิตของผู้เรียนและชุมชนได้ ซึ่งมีแนวทางการจัดการเรียนรู้เพื่อพัฒนาจิตอาสา ดังนี้

๑.การเป็นตัวแบบทางด้านจิตอาสาอย่างสม่ำเสมอ ตามทฤษฎีเซลล์กระจกเงา(mirror neuron theory) เมื่อผู้สอนแสดงพฤติกรรมใดๆ ออกมาอย่างสม่ำเสมอ แม้ไม่ต้องสอนโดยวาจาแต่เป็นการสอนโดยการกระทำ ผู้เรียนจะมีแนวโน้มแสดงพฤติกรรมนั้นด้วย การพัฒนาลักษณะนี้ เป็นการให้ผู้เรียนเกิดการเรียนรู้โดยกระบวนการซึมซับ การสังเกต การเลียนแบบพฤติกรรม แต่ควรใช้ควบคู่กับการสะท้อนผลตนเอง (reflection) ในข้อ ๕ ด้วย

๒.การจัดการเรียนรู้ต้องผ่านกระบวนการปฏิบัติ (Action learning) โดยการให้ผู้เรียนลงมือปฏิบัติกิจกรรมจิตอาสาตามความเหมาะสมด้วยตนเอง ควรบูรณาการไปในทุกกิจกรรมการเรียนรู้ และที่สำคัญต้องมีการแลกเปลี่ยนเรียนรู้ผลการปฏิบัติต่อเพื่อนและผู้สอน

๓.การสร้างบรรยากาศที่กระตุ้นการเรียนรู้จิตอาสา โดยทำให้ผู้เรียนเกิดความรู้สึกร่วม (Empathy) ความเห็นอกเห็นใจ เอาใจผู้อื่นมาใส่ใจตนเอง เพ่อรับความรู้สึกและตอบสนองโดยการแสดงพฤติกรรมจิตอาสาอย่างถูกต้องเหมาะสม ทั้งภาษาพูดและภาษากาย

๔.มุ่งเน้นการเรียนรู้เพื่อปรับเปลี่ยนความคิดและมุมมอง (Transformation of learning) ของผู้เรียน ทำให้เห็นว่าผู้เรียนมีศักยภาพที่จะช่วยเหลือผู้อื่น และสังคมส่วนรวมได้ ไม่สำคัญว่าจะเรียนเก่ง สอบได้คะแนนดีหรือไม่ การปรับเปลี่ยนความคิดและมุมมองดังกล่าวจะทำให้ผู้เรียนเกิดการพัฒนาจิตอาสาที่ยั่งยืนและต่อเนื่อง

๕.การจัดการเรียนรู้ต้องเปิดโอกาสให้ผู้เรียนสะท้อนตนเอง (Self-reflection) มุ่งให้เห็นความคิดและความรู้สึกของตนเองเมื่อได้ช่วยเหลือผู้อื่น หรือทำประโยชน์ต่อส่วนรวม รวมทั้งการกำหนดแนวทางสำหรับพัฒนาตนเองให้เป็นคนที่มีจิตอาสาต่อไป

๖.ผู้สอนต้องสร้างความเข้าใจให้ชัดเจนว่าการมีจิตอาสาจะต้องไม่เป็นการเบียดเบียนตนเอง หรือบุคคลรอบข้างด้วย มิฉะนั้นจะเกิดปัญหาอื่น ๆ ตามมา สิ่งใดที่เกินกำลังที่เราจะทำได้เพียงคนเดียว ต้องรู้จักสร้างแนวร่วมหรือเครือข่ายมาช่วยให้สำเร็จ

**บทที่ 3**

**วิธีการดำเนินงาน**

โรงเรียนบ้านรามัน ได้ให้ความรู้แก่ครูและบุคลากรทางการศึกษาในโรงเรียนทุกคนในการพัฒนานักเรียนให้มีจิตอาสา โดยการให้ประชุมความรู้ ความเข้าใจและเห็นความสำคัญในการพัฒนานักเรียนโรงเรียนบ้านรามันด้านจิตอาสาด้วยกระบวนการประชาธิปไตย และได้ดำเนินการพัฒนานักเรียน ดังนี้

**๑.พัฒนาความรู้ประชาธิปไตย** จัดกิจกรรมอบรมให้ความรู้แก่นักเรียนเกี่ยวกับเรื่องการพัฒนาจิตอาสาด้วยกระบวนการประชาธิปไตย เพื่อเสริมสร้างความรู้ ความเข้าใจ และตระหนักถึงความสำคัญของการปฏิบัติตนตามวิถีประชาธิปไตยในโรงเรียน

ตารางที่ ๑ ตารางแสดงปฏิทินปฏิบัติงานพัฒนาความรู้ประชาธิปไตย

|  |  |  |  |
| --- | --- | --- | --- |
| วัน เดือน ปี | กิจกรรม | สถานที่ | หมายเหตุ |
| ๓ มิถุนายน ๒๕๕๙ | ทดสอบความรู้ก่อนการอบรม | โรงเรียนบ้านรามัน |  |
| ๑๐ มิถุนายน ๒๕๕๙ | อบรมให้ความรู้ เรื่อง ประชาธิปไตยในโรงเรียน | โรงเรียนบ้านรามัน |  |
| ๑๗ มิถุนายน ๒๕๕๙ | อบรมให้ความรู้เรื่อง จิตอาสา | โรงเรียนบ้านรามัน |  |
| ๒๔ มิถุนายน ๒๕๕๙ | กิจกรรมระดมความคิดพัฒนาจิตอาสา | โรงเรียนบ้านรามัน |  |

**๒.จัดกิจกรรมพัฒนาจิตอาสา** โดยเน้นให้นักเรียนได้ร่วมกันวิเคราะห์กิจกรรม สำรวจสภาพและปัญหา ร่วมกันวางแผนการจัดกิจกรรม ร่วมปฏิบัติกิจกรรม ร่วมสรุปและประเมินผลการจัดกิจกรรม และร่วมรายงานผล พร้อมทั้งเผยแพร่ผลการจัดกิจกรรม ซึ่งดำเนินการตามกระบวนการ ๕ ขั้นตอน ดังนี้

ขั้นตอนที่ ๑ การสำรวจเพื่อศึกษาสภาพปัจจุบันและปัญหาต่าง ๆ ทั้งภายในโรงเรียนและชุมชน (ปัญญาธรรม)

จัดกิจกรรมให้นักเรียนได้ร่วมกันสำรวจและศึกษาสภาพปัจจุบันและปัญหาต่าง ๆทั้งภายในโรงเรียนและชุมชน

ขั้นตอนที่ ๒ การวิเคราะห์หาสาเหตุของปัญหาต่าง ๆ และจัดลำดับปัญหาตามความสำคัญ ความจำเป็นและเร่งด่วนจากมากไปหาน้อย (คารวธรรม ปัญญาธรรม)

จัดกิจกรรมให้นักเรียนได้ร่วมกันระดมความคิด ร่วมกันวิเคราะห์หาสาเหตุของปัญหา และอภิปรายเพื่อจัดลำดับความสำคัญความจำเป็นและเร่งด่วนจากมากไปหาน้อย

ขั้นตอนที่ ๓ วางแผน ออกแบบกิจกรรม และจัดทำปฏิทินปฏิบัติกิจกรรม (คารวธรรม สามัคคีธรรม ปัญญาธรรม)

จัดกิจกรรมให้นักเรียนได้ร่วมกันประชุมและระดมความคิดเพื่อวางแผนและออกแบบกิจกรรมตามความเหมาะสมและสอดคล้องกับศักยภาพของตน ซึ่งได้กำหนดกิจกรรมและปฏิทินการปฏิบัติแสดงได้ตามตาราง ดังนี้

**๑.จิตอาสา พัฒนาโรงเรียนและชุมชน**

จัดกิจกรรมบำเพ็ญประโยชน์ ปรับปรุงและพัฒนา ทำความสะอาด อาคารเรียน ห้องน้ำ พื้นที่บริเวณภายในโรงเรียน สาธารณะประโยชน์ในชุมชนใกล้เคียง เพื่อให้นักเรียนได้รู้จักการดูแลรักษาสิ่งของส่วนรวม

ตารางที่ ๒ ตารางแสดงปฏิทินปฏิบัติงานกิจกรรมจิตอาสา พัฒนาโรงเรียนและชุมชน

|  |  |  |  |
| --- | --- | --- | --- |
| วัน เดือน ปี | กิจกรรม | สถานที่ | หมายเหตุ |
| ๑ กรกฎาคม ๒๕๕๙ | พัฒนา/ทำความสะอาดพื้นที่/ภายในโรงเรียน | โรงเรียนบ้านรามัน |  |
| ๘ กรกฎาคม ๒๕๕๙ | พัฒนา/ทำความสะอาดห้องละหมาด ห้องสมุด ห้องน้ำ | โรงเรียนบ้านรามัน |  |
| ๑๕ กรกฎาคม ๒๕๕๙ | ทำความสะอาดพื้นที่ถนนในชุมชนหลังโรงเรียน | ถนนหลังโรงเรียน |  |
| ๒๒ กรกฎาคม ๒๕๕๙ | ทำความสะอาดพื้นที่ภายในบริเวณมัสยิด | มัสยิด |  |
| ๒๙ กรกฎาคม ๒๕๕๙ | พัฒนา/ทำความสะอาดพื้นที่ภายในอาคารเรียน | โรงเรียนบ้านรามัน |  |
| ๕ สิงหาคม ๒๕๕๙ | ทำความสะอาดห้องน้ำภายในโรงเรียน | โรงเรียนบ้านรามัน |  |
| ๑๑ สิงหาคม ๒๕๕๙ | พัฒนา ทำความสะอาดภายในโรงเรียน เนื่องในวันแม่แห่งชาติ | โรงเรียนบ้านรามัน |  |
| ๑๙ สิงหาคม ๒๕๕๙ | พัฒนา/ทำความสะอาดพื้นที่ภายในบริเวณวัด | วัดสุนทรประชาราม |  |
| ๒๖ สิงหาคม ๒๕๕๙ | ประเมินผล / สรุป / รายงาน | โรงเรียนบ้านรามัน |  |

ครูที่ปรึกษา

๑.นายมูฮันมัด ดือราแม ครู โรงเรียนบ้านรามัน

๒.นายพานี ดายามา ครู โรงเรียนบ้านรามัน

๓.นายสมศักดิ์ พงศ์กระพันธุ์ ครู โรงเรียนบ้านรามัน

**๒.จิตอาสา พัฒนาความรู้**

เป็นการจัดกิจกรรมร่วมกับงานห้องสมุดโรงเรียน โดยการดูแลและให้บริการในห้องสมุด จัดบอร์ดความรู้ตามอาคารเรียน ให้ความรู้ผ่านเสียงตามสาย เรียนรู้ภาษาไทยช่วงกิจกรรมหน้าเสาธง และให้บริการหนังสือเคลื่อนที่ เพื่อให้นักเรียนได้รู้จักการเสียสละการทำงานเพื่อส่วนรวม

ตารางที่ ๓ ตารางแสดงปฏิทินปฏิบัติงานกิจกรรมจิตอาสา พัฒนาความรู้

|  |  |  |  |
| --- | --- | --- | --- |
| วัน เดือน ปี | กิจกรรม | สถานที่ | หมายเหตุ |
| ๑ กรกฎาคม ๒๕๕๙ –  ๑๙ สิงหาคม ๒๕๕๙ | -จัดบอร์ดความรู้ เนื่องในวันสำคัญต่างๆ  -เสียงตามสาย  -เรียนรู้ภาษาไทยหน้าเสาธง  -ให้บริการหนังสือเคลื่อนที่  -จัดกิจกรรมห้องสมุดมีชีวิต เนื่องในวันสำคัญ  -ดูแลและให้บริการในห้องสมุด | โรงเรียนบ้านรามัน  ห้องสมุดโรงเรียน |  |
| ๒๖ สิงหาคม ๒๕๕๙ | ประเมินผล / สรุป / รายงาน | โรงเรียนบ้านรามัน |  |

ครูที่ปรึกษา

๑.นางสาวฟารีดา กาหลง ครู โรงเรียนบ้านรามัน

๒.นางนฤมล ยิงทา ครู โรงเรียนบ้านรามัน

**๓.จิตอาสา ส่งเสริมสุขภาพ**

เป็นการจัดกิจกรรมร่วมกับงานอนามัยโรงเรียน โดยการให้ความรู้ด้านสุขภาพอนามัย ผ่านเสียงตามสาย และบอร์ดความรู้ ดูแลและให้บริการในห้องพยาบาล เพื่อให้นักเรียนได้รู้จักการเสียสละการทำงานเพื่อส่วนรวม

ตารางที่ ๔ ตารางแสดงปฏิทินปฏิบัติงานกิจกรรมจิตอาสา ส่งเสริมสุขภาพ

|  |  |  |  |
| --- | --- | --- | --- |
| วัน เดือน ปี | กิจกรรม | สถานที่ | หมายเหตุ |
| ๑ กรกฎาคม ๒๕๕๙ –  ๑๙ สิงหาคม ๒๕๕๙ | -จัดบอร์ดความรู้ เรื่องสุขภาพอนามัย  -เสียงตามสาย  -ดูแลและให้บริการในห้องพยาบาล | โรงเรียนบ้านรามัน  ห้องพยาบาล |  |
| ๒๖ สิงหาคม ๒๕๕๙ | ประเมินผล / สรุป / รายงาน | โรงเรียนบ้านรามัน |  |

ครูที่ปรึกษา

๑.นางพาสีย๊ะ ยีเฮง ครู โรงเรียนบ้านรามัน

๒.นางซากีย๊ะ อาบูเล๊ะ ครู โรงเรียนบ้านรามัน

**๔.จิตอาสา ศุกร์ปันสุข**

เป็นการจัดกิจกรรมรับบริจาคเงินจากนักเรียนและบุคลากรในโรงเรียน เพื่อสมทบทุนและทำกิจกรรมตามมติของนักเรียน เพื่อให้นักเรียนได้รู้จักการเสียสละ และช่วยเหลือผู้อื่น

ตารางที่ ๕ ตารางแสดงปฏิทินปฏิบัติงานกิจกรรมจิตอาสา ศุกร์ปันสุข

|  |  |  |  |
| --- | --- | --- | --- |
| วัน เดือน ปี | กิจกรรม | สถานที่ | หมายเหตุ |
| ๑ กรกฎาคม ๒๕๕๙ –  ๑๙ สิงหาคม ๒๕๕๙ | รับบริจาคเงินทุกวันศุกร์  -มอบเป็นทุนการศึกษาแก่นักเรียนกำพร้าและยากจน  -จัดซื้อกระเช้าเยี่ยมผู้ป่วยติดเตียง  -จัดซื้อกระเช้ามอบแก่คนชรา  ฯลฯ | โรงเรียนบ้านรามัน |  |
| ๒๖ สิงหาคม ๒๕๕๙ | ประเมินผล / สรุป / รายงาน | โรงเรียนบ้านรามัน |  |

ครูที่ปรึกษา

๑.นายราเชษฐ์ กุลาม ครู โรงเรียนบ้านรามัน

๒.นางสาวกอนีต๊ะ แวดาแก วิทยากรอิสลามศึกษา โรงเรียนบ้านรามัน

**๕.จิตอาสา เพื่อนเพื่อเพื่อน**

เป็นการจัดกิจกรรมดูแลช่วยเหลือเพื่อนนักเรียน และจัดกิจกรรมที่สถานสงเคราะห์เด็ก เพื่อให้นักเรียนได้รู้จักการเสียสละ และการช่วยเหลือผู้อื่น

ตารางที่ ๖ ตารางแสดงปฏิทินปฏิบัติงานกิจกรรมจิตอาสา เพื่อนเพื่อเพื่อน

|  |  |  |  |
| --- | --- | --- | --- |
| วัน เดือน ปี | กิจกรรม | สถานที่ | หมายเหตุ |
| ๑ กรกฎาคม ๒๕๕๙ –  ๒๖ สิงหาคม ๒๕๕๙ | ดูแลช่วยเหลือเพื่อนร่วมห้อง  เยี่ยมเพื่อนที่ป่วย | โรงเรียนบ้านรามัน |  |
| ๕ สิงหาคม ๒๕๕๙ | เยี่ยมสถานสงเคราะห์เด็กชาย | สถานสงเคราะห์เด็กชายยะลา |  |
| ๒๖ สิงหาคม ๒๕๕๙ | ประเมินผล / สรุป / รายงาน | โรงเรียนบ้านรามัน |  |

ครูที่ปรึกษา

๑.นางสาวสารีป๊ะ กอวาอูตู ครู โรงเรียนบ้านรามัน

๒.นายมุสตามัน กามาอุเซ็ง วิทยากรอิสลามศึกษา โรงเรียนบ้านรามัน

**๖.จิตอาสา ปันรักสู่ผู้ป่วย**

เป็นการจัดกิจกรรมเยี่ยมผู้ป่วยติดเตียงในพื้นที่ใกล้เคียง เพื่อให้นักเรียนได้รู้จักการเสียสละ และการช่วยเหลือผู้อื่นในชุมชน

ตารางที่ ๗ ตารางแสดงปฏิทินปฏิบัติงานกิจกรรมจิตอาสา ปันรักสู่ผู้ป่วย

|  |  |  |  |
| --- | --- | --- | --- |
| วัน เดือน ปี | กิจกรรม | สถานที่ | หมายเหตุ |
| ๑ กรกฎาคม ๒๕๕๙ – ๑๙ สิงหาคม ๒๕๕๙ | เยี่ยมผู้ป่วยติดเตียง | บ้านผู้ป่วย |  |
| ๒๖ สิงหาคม ๒๕๕๙ | ประเมินผล / สรุป / รายงาน | โรงเรียนบ้านรามัน |  |

ครูที่ปรึกษา

๑.นางสาวรอมล๊ะ สมาด ครู โรงเรียนบ้านรามัน

๒.นางสาวนาอีด๊ะ อุชะมิ ครู โรงเรียนบ้านรามัน

**๗.จิตอาสา จากผู้เยาว์สู่ผู้เฒ่า**

เป็นการจัดกิจกรรมเยี่ยมผู้สูงอายุในพื้นที่ใกล้เคียง เพื่อให้นักเรียนได้รู้จักการเสียสละ และการช่วยเหลือผู้อื่นในชุมชน

ตารางที่ ๘ ตารางแสดงปฏิทินปฏิบัติงานกิจกรรมจิตอาสา จากผู้เยาว์สู่ผู้เฒ่า

|  |  |  |  |
| --- | --- | --- | --- |
| วัน เดือน ปี | กิจกรรม | สถานที่ | หมายเหตุ |
| ๑ กรกฎาคม ๒๕๕๙ –  ๑๙ สิงหาคม ๒๕๕๙ | เยี่ยมผู้สูงอายุ | บ้านผู้สูงอายุ |  |
| ๒๖ สิงหาคม ๒๕๕๙ | ประเมินผล / สรุป / รายงาน | โรงเรียนบ้านรามัน |  |

ครูที่ปรึกษา

๑.นางสาวฮานาญจ์ ศรีอัญมณี ครู โรงเรียนบ้านรามัน

๒.นางสาวพาตีเม๊าะ เตมะ พนักงานราชการ โรงเรียนบ้านรามัน

ขั้นตอนที่ ๔ ปฏิบัติกิจกรรมตามแผนที่วางไว้ (คารวธรรม สามัคคีธรรม ปัญญาธรรม)

-ปฏิบัติงานตามแผน

-จัดกลุ่มนักเรียนและครูที่ปรึกษากิจกรรม

-จัดการเรียนรู้สอดแทรกกิจกรรมจิตอาสา

-จัดกิจกรรมทั้งในโรงเรียนและชุมชน

-ประสานความร่วมมือกับคณะกรรมการสถานศึกษาขั้นพื้นฐาน ผู้นำชุมชนและผู้นำศาสนา

-ติดตาม/ประเมินผลการดำเนินงาน

ขั้นตอนที่ ๕ แลกเปลี่ยนเรียนรู้ หลังเสร็จสิ้นการปฏิบัติกิจกรรม ทดสอบความรู้ สรุป รายงาน และเผยแพร่ ประชาสัมพันธ์การปฏิบัติกิจกรรม (คารวธรรม สามัคคีธรรม ปัญญาธรรม)

-ติดตามผลการดำเนินงาน ตามแผนงานโครงการ

-แลกเปลี่ยนเรียนรู้หลังจากเสร็จสิ้นการปฏิบัติกิจกรรมเพื่อถอดบทเรียนและสะท้อนในประเด็นต่าง ๆ คือ ผลที่เกิดกับผู้ปฏิบัติกิจกรรมและผลที่เกิดกับสังคมภายหลังจากการปฏิบัติกิจกรรม

-ทดสอบความรู้นักเรียนหลังเสร็จสิ้นการดำเนินงานตามโครงการ

-สรุป รายงาน และเผยแพร่ ประชาสัมพันธ์การปฏิบัติงาน

**บทที่ ๔**

**ผลการดำเนินงาน**

โรงเรียนบ้านรามัน ได้จัดโครงการพัฒนานักเรียนโรงเรียนบ้านรามันด้านจิตอาสาด้วยกระบวนการประชาธิปไตย แก่นักเรียนชั้นประถมศึกษาปีที่ ๕ และประถมศึกษาปีที่ ๖ ระหว่างวันที่ ๑ มิถุนายน พ.ศ.๒๕๕๙ ถึงวันที่ ๓๑ สิงหาคม พ.ศ.๒๕๕๙ โดยได้จัดกิจกรรมดังนี้

**กิจกรรมพัฒนาความรู้ประชาธิปไตย** จัดกิจกรรมอบรมให้ความรู้แก่นักเรียนชั้นประถมศึกษาปีที่ ๕ และประถมศึกษาปีที่ ๖ เกี่ยวกับเรื่องการพัฒนาจิตอาสาด้วยกระบวนการประชาธิปไตย เพื่อเสริมสร้างความรู้ ความเข้าใจ และตระหนักถึงความสำคัญของการปฏิบัติตนตามวิถีประชาธิปไตยในโรงเรียน ซึ่งมีผลการดำเนินงานแสดงได้ตามตารางดังนี้

ตารางที่ ๙ ตารางแสดงค่าเฉลี่ยผลการทดสอบความรู้และค่าเฉลี่ยการพัฒนา

|  |  |  |  |  |
| --- | --- | --- | --- | --- |
| ชั้น | จำนวนนักเรียน(คน) | ค่าเฉลี่ยผลการทดสอบความรู้ก่อนจัดกิจกรรม | ค่าเฉลี่ยผลการทดสอบความรู้หลังจัดกิจกรรม | ค่าเฉลี่ยการพัฒนา |
| ประถมศึกษาปีที่ ๕ |  |  |  |  |
| ประถมศึกษาปีที่ ๖ |  |  |  |  |
| รวม /เฉลี่ย |  |  |  |  |

**กิจกรรมพัฒนาจิตอาสา**

จำนวนนักเรียนที่เข้าร่วมในแต่ละกิจกรรมโดยเฉลี่ยจากจำนวนนักเรียนที่เข้าร่วมกิจกรรมในแต่ละครั้ง และผลการประเมินการจัดกิจกรรมและความพึงพอใจในภาพรวม สรุปได้ดังนี้

ตารางที่ ๑๐ ตารางแสดงร้อยละจำนวนนักเรียนที่เข้าร่วมกิจกรรม

|  |  |  |  |
| --- | --- | --- | --- |
| ที่ | กิจกรรม | จำนวนนักเรียน(เฉลี่ย) | คิดเป็นร้อยละ |
| ๑. | จิตอาสา พัฒนาโรงเรียนและชุมชน |  |  |
| ๒. | จิตอาสา พัฒนาความรู้ |  |  |
| ๓. | จิตอาสา ส่งเสริมสุขภาพ |  |  |
| ๔. | จิตอาสา ศุกร์ปันสุข |  |  |
| ๕. | จิตอาสา เพื่อนเพื่อเพื่อน |  |  |
| ๖. | จิตอาสา ปันรักสู่ผู้ป่วย |  |  |
| ๗. | จิตอาสา จากผู้เยาว์สู่ผู้เฒ่า |  |  |
| เฉลี่ย | |  |  |

ตารางที่ ๑๑ ตารางแสดงผลการประเมินกิจกรรมและความพึงพอใจ

|  |  |  |  |
| --- | --- | --- | --- |
| ที่ | กิจกรรม | ผลการประเมินกิจกรรม | ผลการประเมินความพึงพอใจ |
| ๑. | จิตอาสา พัฒนาโรงเรียนและชุมชน |  |  |
| ๒. | จิตอาสา พัฒนาความรู้ |  |  |
| ๓. | จิตอาสา ส่งเสริมสุขภาพ |  |  |
| ๔. | จิตอาสา ศุกร์ปันสุข |  |  |
| ๕. | จิตอาสา เพื่อนเพื่อเพื่อน |  |  |
| ๖. | จิตอาสา ปันรักสู่ผู้ป่วย |  |  |
| ๗. | จิตอาสา จากผู้เยาว์สู่ผู้เฒ่า |  |  |
| เฉลี่ย | |  |  |
| ระดับคุณภาพ | |  |  |

ผลการประเมินกิจกรรมและความพึงพอใจ แยกเป็นกิจกรรม ดังนี้

๑.จิตอาสา พัฒนาโรงเรียนและชุมชน นักเรียนได้ร่วมกันจัดกิจกรรมจนสำเร็จลุล่วงไปด้วยดี มีผลการประเมินการจัดกิจกรรม และความพึงพอใจดังนี้

ตารางที่ ๑๒ ตารางแสดงผลการประเมินกิจกรรมและความพึงพอใจกิจกรรมจิตอาสา พัฒนาโรงเรียนและชุมชน

|  |  |  |  |
| --- | --- | --- | --- |
| ที่ | กิจกรรม | ผลการประเมินกิจกรรม | ผลการประเมินความพึงพอใจ |
| ๑. | พัฒนา/ทำความสะอาดพื้นที่/ภายในโรงเรียน |  |  |
| ๒. | พัฒนา/ทำความสะอาดห้องละหมาด ห้องสมุด ห้องน้ำ |  |  |
| ๓. | ทำความสะอาดพื้นที่ถนนในชุมชนหลังโรงเรียน |  |  |
| ๔. | ทำความสะอาดพื้นที่ภายในบริเวณมัสยิด |  |  |
| ๕. | พัฒนา/ทำความสะอาดพื้นที่ภายในอาคารเรียน |  |  |
| ๖. | ทำความสะอาดห้องน้ำภายในโรงเรียน |  |  |
| ๗. | พัฒนา ทำความสะอาดภายในโรงเรียน เนื่องในวันแม่แห่งชาติ |  |  |
| ๘ | พัฒนา/ทำความสะอาดพื้นที่ภายในบริเวณวัด |  |  |
| เฉลี่ย | |  |  |
| ระดับคุณภาพ | |  |  |

๒.จิตอาสา พัฒนาความรู้ นักเรียนได้ร่วมกันจัดกิจกรรมจนสำเร็จลุล่วงไปด้วยดี มีปัญหาบ้างเล็กน้อยเนื่องด้วยกำลังปรับปรุงสถานที่ มีผลการประเมินการจัดกิจกรรม และความพึงพอใจดังนี้

ตารางที่ ๑๓ ตารางแสดงผลการประเมินกิจกรรมและความพึงพอใจกิจกรรมจิตอาสา พัฒนาความรู้

|  |  |  |  |
| --- | --- | --- | --- |
| ที่ | กิจกรรม | ผลการประเมินกิจกรรม | ผลการประเมินความพึงพอใจ |
| ๑. | จัดบอร์ดความรู้ |  |  |
| ๒. | ให้ความรู้ผ่านเสียงตามสาย |  |  |
| ๓. | เรียนรู้ภาษาไทยกิจกรรมหน้าเสาธง |  |  |
| ๔. | บริการหนังสือเคลื่อนที่ |  |  |
| ๕. | กิจกรรมห้องสมุดมีชีวิต |  |  |
| ๖. | ดูแลและให้บริการในห้องสมุด |  |  |
| เฉลี่ย | |  |  |
| ระดับคุณภาพ | |  |  |

๓.จิตอาสา ส่งเสริมสุขภาพ นักเรียนได้ร่วมกันจัดกิจกรรมจนสำเร็จลุล่วงไปด้วยดี มีปัญหาบ้างเล็กน้อยเนื่องด้วยนักเรียนสามารถอยู่ให้บริการในห้องพยาบาลเฉพาะเวลาพักรับประทานอาหารกลางวันจึงไม่สามารถให้บริการได้อย่างเต็มที่ มีผลการประเมินการจัดกิจกรรม และความพึงพอใจดังนี้

ตารางที่ ๑๔ ตารางแสดงผลการประเมินกิจกรรมและความพึงพอใจกิจกรรมจิตอาสา ส่งเสริมสุขภาพ

|  |  |  |  |
| --- | --- | --- | --- |
| ที่ | กิจกรรม | ผลการประเมินกิจกรรม | ผลการประเมินความพึงพอใจ |
| ๑. | จัดบอร์ดความรู้ เรื่องสุขภาพอนามัย |  |  |
| ๒. | เสียงตามสาย |  |  |
| ๓. | ดูแลและให้บริการในห้องพยาบาล |  |  |
| เฉลี่ย | |  |  |
| ระดับคุณภาพ | |  |  |

๔.จิตอาสา ศุกร์ปันสุข นักเรียนได้ร่วมกันจัดกิจกรรมจนสำเร็จลุล่วงไปด้วยดี มีผลการดำเนินงานดังนี้

ตารางที่ ๑๕ ตารางแสดงผลการจัดกิจกรรมจิตอาสา ศุกร์ปันสุข

|  |  |  |  |
| --- | --- | --- | --- |
| ที่ | กิจกรรม | จำนวนเงิน | หมายเหตุ |
| ๑. | สรุปจำนวนเงินบริจาค ระหว่างวันที่ ๑ กรกฎาคม ๒๕๕๙ ถึง ๑๙ สิงหาคม ๒๕๕๙ |  |  |
| ๒. | มอบเป็นทุนการศึกษาแก่นักเรียนกำพร้าและยากจน เนื่องในวันรายออิดิ๊ลฟิตรี |  |  |
| ๓. | จัดซื้อกระเช้าเยี่ยมผู้ป่วยติดเตียง กิจกรรมปันรักสู่ผู้ป่วย |  |  |
| ๔. | จัดซื้อกระเช้าเยี่ยมผู้สูงอายุ กิจกรรมจากผู้เยาว์สู่ผู้เฒ่า |  |  |
| ๕. | จัดซื้อขนมไปมอบให้สถานสงเคราะห์เด็กชายยะลา |  |  |
| ๖. | จัดซื้อกระเช้าเยี่ยมเพื่อนที่ไม่สบาย/ประสบอุบัติเหตุ |  |  |
| เงินคงเหลือ | |  |  |

ตารางที่ ๑๖ ตารางแสดงผลการประเมินกิจกรรมและความพึงพอใจกิจกรรมจิตอาสา ศุกร์ปันสุข

|  |  |  |  |
| --- | --- | --- | --- |
| ที่ | กิจกรรม | ผลการประเมินกิจกรรม | ผลการประเมินความพึงพอใจ |
| ๑. | การรับบริจาคเงิน |  |  |
| ๒. | การนำเงินบริจาคไปใช้ในกิจกรรมต่าง ๆ |  |  |
| เฉลี่ย | |  |  |
| ระดับคุณภาพ | |  |  |

๕.จิตอาสา เพื่อนเพื่อเพื่อนนักเรียนได้ร่วมกันจัดกิจกรรมจนสำเร็จลุล่วงไปด้วยดี มีผลการประเมินการจัดกิจกรรม และความพึงพอใจดังนี้

ตารางที่ ๑๗ ตารางแสดงผลการประเมินกิจกรรมและความพึงพอใจกิจกรรมจิตอาสา เพื่อนเพื่อเพื่อน

|  |  |  |  |
| --- | --- | --- | --- |
| ที่ | กิจกรรม | ผลการประเมินกิจกรรม | ผลการประเมินความพึงพอใจ |
| ๑. | ดูแลช่วยเหลือเพื่อนในห้องเรียน |  |  |
| ๒. | เยี่ยมเพื่อนที่ไม่สบาย/ประสบอุบัติเหตุ |  |  |
| ๓. | เยี่ยมสถานสงเคราะห์เด็กชาย |  |  |
| เฉลี่ย | |  |  |
| ระดับคุณภาพ | |  |  |

๖.จิตอาสา ปันรักสู่ผู้ป่วยนักเรียนได้ร่วมกันจัดกิจกรรมจนสำเร็จลุล่วงไปด้วยดี มีผลการประเมินการจัดกิจกรรม และความพึงพอใจดังนี้

ตารางที่ ๑๘ ตารางแสดงผลการประเมินกิจกรรมและความพึงพอใจกิจกรรมจิตอาสา ปันรักสู่ผู้ป่วย

|  |  |  |  |
| --- | --- | --- | --- |
| ที่ | กิจกรรม | ผลการประเมินกิจกรรม | ผลการประเมินความพึงพอใจ |
| ๑. | เยี่ยมผู้ป่วยติดเตียงในพื้นที่ใกล้เคียง จำนวน คน |  |  |
| ๒. | การให้ความช่วยเหลือ / กำลังใจ |  |  |
| เฉลี่ย | |  |  |
| ระดับคุณภาพ | |  |  |

๗.จิตอาสา จากผู้เยาว์สู่ผู้เฒ่านักเรียนได้ร่วมกันจัดกิจกรรมจนสำเร็จลุล่วงไปด้วยดี มีผลการประเมินการจัดกิจกรรม และความพึงพอใจดังนี้

ตารางที่ ๑๙ ตารางแสดงผลการประเมินกิจกรรมและความพึงพอใจกิจกรรมจิตอาสา จากผู้เยาว์สู่ผู้เฒ่า

|  |  |  |  |
| --- | --- | --- | --- |
| ที่ | กิจกรรม | ผลการประเมินกิจกรรม | ผลการประเมินความพึงพอใจ |
| ๑. | เยี่ยมผู้สูงอายุในพื้นที่ใกล้เคียง จำนวน คน |  |  |
| ๒. | การให้ความช่วยเหลือ / กำลังใจ |  |  |
| เฉลี่ย | |  |  |
| ระดับคุณภาพ | |  |  |

**บทที่ 5**

**สรุปผล อภิปรายผล ปัญหาและข้อเสนอแนะ**

ผลการสังเคราะห์การจัดกิจกรรมตามโครงการพัฒนานักเรียนโรงเรียนบ้านรามันด้านจิตอาสาด้วยกระบวนการประชาธิปไตย สรุปผล และอภิปรายผลได้ดังนี้

**สรุปผล**

ผลการสังเคราะห์การดำเนินงานของโรงเรียน พบว่าโรงเรียนที่มีขั้นตอนการพัฒนานักเรียนอย่างเป็นระบบในการจัดกิจกรรมและโครงการพัฒนานักเรียนด้านจิตอาสาโดยการใช้กระบวนการประชาธิปไตย คือ คารวะธรรม สามัคคีธรรม และปัญญาธรรม ทำให้ผลการปฏิบัติงานสำเร็จลุล่วงไปด้วยดี ผลการทดสอบความรู้มีค่าพัฒนา + นักเรียนเข้าร่วมกิจกรรมโดยเฉลี่ยทุกกิจกรรมคิดเป็นร้อยละ มีผลการประเมินการจัดกิจกรรมอยู่ในระดับดีมากทุกกิจกรรม และมีผลการประเมินความพึงพอใจของคณะกรรมการสถานศึกษา ผู้นำชุมชน ผู้ปกครอง นักเรียน และบุคลากรในโรงเรียน ที่มีต่อการจัดกิจกรรมตามโครงการพัฒนานักเรียนโรงเรียนบ้านรามันด้านจิตอาสาด้วยกระบวนการประชาธิปไตยอยู่ในระดับดีมากทุกกิจกรรม

**อภิปรายผล**

การสังเคราะห์ผลการจัดกิจกรรมพัฒนาจิตอาสาด้วยกระบวนการประชาธิปไตย จำนวน ๒ กิจกรรมใหญ่ และ ๗ กิจกรรมย่อย คือ ๑.การพัฒนาความรู้ประชาธิปไตย ๒.กิจกรรมพัฒนาจิตอาสา ได้แก่ ๑.จิตอาสา พัฒนาโรงเรียนและชุมชน ๒.จิตอาสา พัฒนาความรู้ ๓.จิตอาสา ส่งเสริมสุขภาพ ๔.จิตอาสา ศุกร์ปันสุข ๕.จิตอาสา เพื่อนเพื่อเพื่อน ๖.จิตอาสา ปันรักสู่ผู้ป่วย ๗.จิตอาสา จากผู้เยาว์สู่ผู้เฒ่า มีผลการดำเนินงานอยู่ในระดับดีมาก และเมื่อพิจารณาในรายละเอียดพบว่าความสำเร็จในการจัดกิจกรรมแต่ละกิจกรรมนั้นมีขั้นตอนการเลือกจัดกิจกรรมที่สอดคล้องกับความสนใจ เหมาะสมกับศักยภาพของนักเรียนมนการทำกิจกรรม กำหนดขั้นตอนการพัฒนานักเรียนอย่างเป็นระบบและต่อเนื่อง จัดกิจกรรมให้นักเรียนได้ลงมือปฏิบัติจริง ความร่วมมือในการดำเนินงานจากทุกฝ่าย และเผยแพร่ความสำเร็จในการพัฒนานักเรียนให้ชุมชนและหน่วยงานที่เกี่ยวข้องทราบ ซึ่งการพัฒนาผู้เรียนให้มีจิตอาสานั้นต้องอาศัยการบริหารจัดการและการมีส่วนร่วมจากทุกฝ่าย ได้แก่ผู้บริหารสถานศึกษา คณะกรรมการสถานศึกษาขั้นพื้นฐาน ครูผู้สอน ครูประจำชั้น ผู้ปกครอง และชุมชนต้องร่วมมือกันปลูกฝังคุณลักษณะดังกล่าวให้เกิดขึ้นแก่ผู้เรียนอย่างต่อเนื่อง จึงต้องพิจารณาถึงกิจกรรมต่าง ๆ ที่กำหนดจัดขึ้น แล้วส่งผลต่อการพัฒนาผู้เรียนให้มีจิตอาสา ซึ่งในแต่ละขั้นตอนในการดำเนินการนั้นได้มีการใช้กระบวนการประชาธิปไตยในการพัฒนานักเรียนให้เกิดการเรียนรู้ นอกจากจะมีความรู้ความสามารถตลอดจนคุณธรรม จริยธรรมที่กำหนดไว้ในมาตรฐานการเรียนรู้และตัวชี้วัดแล้ว จะนำไปสู่การมีสมรรถนะสำคัญ 5 ประการอีกด้วย คุณลักษณะดังกล่าวนั้นต้องได้รับการปลูกฝังและพัฒนา ผ่านการจัดการเรียนการสอน การปฏิบัติกิจกรรมพัฒนาผู้เรียนในลักษณะต่าง ๆ จนตกผลึกเป็นคุณลักษณะอันพึงประสงค์ในตัวผู้เรียน

**ปัญหาและอุปสรรค**

๑.กิจกรรมจิตอาสา พัฒนาโรงเรียนและชุมชน บางครั้งมีนักเรียนเข้าร่วมกิจกรรมเป็นจำนวนมากทำให้อุปกรณ์มีไม่เพียงพอ จึงควรสำรวจจำนวนนักเรียนที่จะเข้าร่วมกิจกรรมล่วงหน้าเพื่อจะได้จัดเตรียมอุปกรณ์ในการปฏิบัติงานให้เพียงพอกับจำนวนนักเรียนที่ร่วมกิจกรรม

๒.กิจกรรมจิตอาสา พัฒนาความรู้ ห้องสมุดอยู่ระหว่างการปรับปรุง จึงไม่สามารถให้บริการแก่นักเรียนที่เข้ามาใช้บริการภายในห้องสมุดได้สะดวก

๓.กิจกรรมจิตอาสา ส่งเสริมสุขภาพ การให้บริการไม่สามารถทำได้อย่างเต็มเวลา เนื่องด้วยนักเรียนจะอยู่ให้บริการในห้องพยาบาลในช่วงการพักรับประทานอาหารกลางวันเท่านั้น

**แนวทางแก้ไขปัญหา**

๑.วางแผน กำหนดแนวทางการจัดกิจกรรมให้มีการระบุรายละเอียดการจัดกิจกรรมให้ชัดเจนยิ่งขึ้น